

Årsberetning 2019

Mental Helse Rogaland

**Styret for Mental Helse Rogaland har hatt følgende sammensetning**

Martha Anette Gulbrandsen Styreleder

Janne Brit Kyllingstad Nestleder

Beth Iren Risvold Studieleder 1 og konstituert 2. nestleder

Hulda Hadland Kasserer

Bergit Rød Sandanger Sekretær

Karl Olaf Sundfør Styremedlem

Roger Johansen Styremedlem

Celine Stangeland Styremedlem

Jan Einar Vestersjø 1. Vara

Guri Tysse 2. Vara

Styret har hatt 6 styremøter og behandlet 67 saker.

**I Rogaland har vi nå 12 aktive lokallag**

MH Etne/ Vindafjord, MH Suldal, MH Sauda, MH Haugesund, MH Karmøy, MH Ryfylke,

MH Stavanger, MH Sola, MH Sandnes, MH Klepp/Time, MH Hå, MH Gjesdal

MH Randaberg og MH Tysvær er nedlagt, men er enda ikke slettet i Brønnøysundregisteret.

Rogaland er Norges nest største fylkeslag ut fra medlemstal.

Medlemstalet i Rogaland er 749.

**Arv.**

Styret har besluttet at arven skal gå til et større formål. På årsmøte 2018 ble det vedtatt at arven skal gå til tur for alle lokallagene. Turen gjekk til Italia og det var 28 personer som reiste, nesten alle lokallagene var representert. Her besøkte vi frivillige organisasjoner og helsevesenet, der vi fikk innføring i hvordan de jobber der. Ett veldig positivt løft for oss alle.

**Nettverksbygging.**

Vi er fornøyde med de tilbud vi kan tilby i vårt fylkeslag og våre lokallag. Vi er et fylkeslag med fokus på læring, mestring og personlig vekst. Det gleder oss at det er blitt knyttet sterkere bånd til lokallagene gjennom våre samlinger og oppsøkende virksomhet.

Lokallagene er viktige arenaer hvor mennesker med psykiske helseplager kan skape seg et nettverk. Tilbudet er svært variert, og spenner fra fysisk aktivitet til temakvelder og ulike andre aktiviteter.

Hvert lokallag lager tilbud i hver sin kommune.

**Holdningsskapende arbeid**

Flere av våre medlemmer har holdt foredrag / forelesning rundt temaet psykisk helse ved ungdomsskoler, videregående skoler, høyskoler, universitet, FFO og DPS ene.

Verdensdagen for psykisk helse den 10. oktober er blitt meget viktig for både informasjon og arbeid knyttet til åpenhet, og er blitt en stor dugnad. Fagfolk og brukere jobber på tvers for å skape åpenhet om psykisk helse.

**Samlinger og opplæring**

* Årlig styreseminar med styremøte blir avholdt hvert år i slutten av januar.
* Årsmøteforberedelse, planlegging og møte med valgkomiteen.
* Alle lokallag har mulighet til å få hjelp i forbindelse med årsmøtepapirer og årsmøte. Vi har tro på at denne modellen er fruktbar fordi kompetansen på disse områdene er så variabel.
* Medlemmer av fylkesstyret medvirker ved avholdelse av lokallagsårsmøter
* I mars ble det avhold Mental helse Konferansen «Tvang», her var vi representert.
* Vi har vært til stede på konferanse om selvmordsforebygging i Stavanger.
* Vi har vært på 2 Regions samlinger i Bergen sammen med Sogn og Fjordene og Hordaland, dette har vært veldig nyttig og lærerikt der vi har hatt oppe forskjellige temaer.
* Det har vært 2 Ledersamlinger på Gardemoen, Fylkesleder var tilstede på den ene.
* Under Årsmøte hadde Hanne vår organisasjonsrådgiver informasjon om hjemmesider og likepersonsmidler.
* Til stede på FFO sitt kurs om brukermedvirkning.
* Fylket har holdt stand på schizofrenidagene.
* Stand på Rehabiliteringskonferansen i Haugesund og vi var medarrangører.
* Til stede på årsmøte til FFO-Rogaland
* Studieledersamling
* Samling for lokallagene i Haugesund
* Fagkonferanse om tvang
* Opplæring av lokallag
* Bolig for velferd – Samarbeid mellom Fylkesmannen og Vestland.
* Helse og arbeid prosjekt – Nav og Fylkesmannen
* Brukerhuset i Haugesund

Lokallagene har også ulike stand igjennom året ved ulike arrangement og sitter som brukerrepresentanter i sine kommuner.

**Generelt vedr. brukermedvirkning**

Vi medvirker som tidligere nevnt i en rekke fora innen stat og kommune. Noen jobber også direkte mot politikerne. Vi har fortsatt en vei å gå for å oppnå reell brukermedvirkning. Vi trenger kurs og opplæring, for å gjøre det lettere for våre medlemmer å delta i råd og utvalg.

Brukermedvirkning på systemnivå kan gjerne sammenfattes i tre trinn:

1. Å invitere brukerne inn.
2. Å lytte aktivt til hva brukerne har å si, basert på erfaringer
3. Å omsette dette i handling

Det er viktig å fortsatt ha stort fokus på brukermedvirkning på alle plan og at brukerorganisasjonene har fokus på å løfte brukerstemmen inn i alle råd og utvalg.

I forbindelse med brukermedvirkning på individnivå, er det viktig med individuell plan, som er brukerens plan. Den skal gjenspeile brukerens mål og delmål, ikke behandlerens.

En ting det har vært jobbet mye med er rett og riktig bruk av tvang.

**Brukermedvirkning i praksis.**

Vi er representert i følgende fora:

\* Styret ved Jæren DPS (observatør)

\* Alle kontrollkommisjonene i Rogaland

\* Brukerutvalget i Helse Vest, Helse Stavanger og Helse Fonna

\* Brukerrådene ved alle DPS

\* Brukerreferansegruppe ved FOU enheten Klinikkene psykisk helsevern

\* Styringsgruppe “Selvmordsforebygging” ved Helse Stavanger

\* Arbeidsgruppe Implementering av pakkeforløp Helse Fonna/Helse Vest

\* Kompetansegruppe rus / psykiatri i regi av Fylkesmannen

\* Organisasjonskomite Schizofrenidagene

\* Medvirkning i ulike typer små og store prosjekter

\* ARA Helse Stavanger

\* Ulike samarbeidsfora med andre organisasjoner

\* Erfaringsformidling for videregående skoler i regi av FFO og miljøpersonale ved DPS

\* FACT-prosjekt ved flere DPS.

\* Prosjekt medisinfri behandlingstilbud.

+ Styret til FFO Rogaland

**Media og sosiale plattformer.**

Mental Helse Rogaland har vært mer aktive på sosiale plattformer igjennom året 2019 og lokallagene er flinke med å være aktive på sosiale plattformer og i media.

**Organisasjonens rolle i samfunnet.**

Vi har gjennom tiltak forsøkt å synliggjøre Mental Helse som organisasjon i lokalsamfunnet. Vi har arbeidet for en holdningsendring hvor det er større rom for åpenhet om psykiske helseutfordringer.

**Organisasjonsrådgiver**

Vi har en organisasjonsrådgiver som heter Hanne Karin Nordstedt. Hun bidrar med mye hjelp til oss i fylkesstyret, men også for våre lokallag.

**Kåringer.**

Vi valgte å gå bort fra kåring av årets medlem og årets lokallag. Vi valgte derimot å utnevne Kirsten Østrem fra Karmøy med hedersdiplom for lang tid som medlem og alt hun har gjort for Mental Helse.

**Hjemmesidene.**

Mental Helse Rogaland har sin egen side som brukes for å informere om fylkets arrangementer. Vi er synlige på Facebook og lokallagenes hjemmesider. Dette er en arena for videreutvikling.

Stavanger, 02.02.2020

Mental Helse Rogaland

Styret

Årsberetning for 2019 er godkjent av styret:

Martha Gulbrandsen Janne Brit Kyllingstad

Hulda Hadland Beth Iren Risvold

Celine Stangeland Bergit Rød Sandanger

Karl Olaf Sundfør Roger Johansen

Jan Einar Vestersjø Guri Tysse